

**REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinski načelnik**

KLASA: 311-08/19-12/1

URBROJ: 2186/03-01/1-19-1

Cestica, 21.10.2019.

Temeljem članka 46. Statuta Općine Cestica ( „Službeni vjesnik Varaždinske županije“ broj 17/18), članka 30. Programa poticanja razvoja malog i srednjeg poduzetništva na području Općine Cestica za razdoblje 2018. – 2021. ( „Službeni vjesnik Varaždinske županije“ broj 33/18) te Odluke o izmjenama i dopunama Programa poticanja razvoja malog i srednjeg poduzetništva Općine Cestica za razdoblje 2018. – 2021. (Službeni vjesnik Varaždinske županije broj 18/19 ), Općinski načelnik Općine Cestica, dana 21.10.2019. godine objavljuje

**JAVNI POZIV**

**za dodjelu potpora male vrijednosti kroz Program poticanja razvoja malog i srednjeg poduzetništva na području Općine Cestica za razdoblje 2018. – 2021. – Podmjera 2.4. Povećanje konkurentnosti poljoprivrednih gospodarstava**

**I. PREDMET JAVNOG POZIVA**

Predmet javnog poziva (u daljnjem tekstu Poziv) je dodjela potpora male vrijednosti iz Mjere 2. «Bespovratne potpore poljoprivrednom sektoru iz Programa poticanja razvoja malog i srednjeg poduzetništva na području Općine Cestica za razdoblje 2018. – 2021» (u nastavku teksta «Program poticanja razvoja MSP».

Potpore male vrijednosti se dodjeljuju sukladno pravilima Europske komisije o pružanju potpore male vrijednosti poduzetnicima propisanim Uredbom Komisije (EZ) broj 1408/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Ureda o potporama male vrijednosti.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 15.000,00 EUR-a tijekom trogodišnjeg fiskalnog razdoblja.

**II. SVRHA I CILJEVI JAVNOG POZIVA**

Svrha javnog poziva je povećanje konkurentnosti poljoprivrednih gospodarstava u sektoru primarne poljoprivredne proizvodnje.

Cilj ovog poziva je kroz sufinanciranje troškova nabave nove poljoprivredne mehanizacije i opreme povećati tehnološku opremljenost i razvojne mogućnosti malih poljoprivrednih gospodarstava kao osnove za dugoročno povećanje prihoda gospodarstva.

**III. KORISNICI SREDSTAVA**

Korisnici potpora po ovom pozivu mogu biti obiteljska poljoprivredna gospodarstva (OPG), obrti, mikro, mala i srednja trgovačka društva, upisani u Upisnik poljoprivrednih gospodarstava koji posluju u sektoru primarne poljoprivredne proizvodnje ili su registrirani za obavljanje djelatnosti primarne poljoprivredne proizvodnje te imaju sjedište na administrativnom području Općine Cestica.

Popis proizvoda primarne poljoprivredne proizvodnje definiran je Prilogom 1 Ugovora o funkcioniranju EU te je sastavni dio ovog natječaja (Prilog 2).

**IV. KRITERIJI ZA ISKLJUČENJE**

Potpora po ovom Programu se ne može dodijeliti:

1. Poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15)
2. Poduzetnicima koji nisu ispunili obveze vezane uz plaćanje dospjelih poreznih obveza prema državnom i općinskom proračunu i obveza zdravstveno i mirovinsko osiguranje
3. Poduzetnicima koji nemaju podmirene sve obaveze prema svojim zaposlenicima prema bilo kojoj osnovi
4. Prijavitelju koji je dobio državnu potporu ili potporu male vrijednosti za isti opravdani trošak projekta
5. Prijavitelju koji nije izvršio zatraženi povrat ili je u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora
6. Prijavitelju kojem je utvrđeno teško kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava
7. Prijavitelju koji je u sukobu interesa u predmetnom postupku dodjele bespovratnih sredstava
8. Prijavitelju koji nema registriranu djelatnost u sektoru primarne poljoprivredne proizvodnje

**V. IZNOS I INTENZITET POTPORE**

U proračunu Općine Cestica za 2019. godinu sredstva za provedbu Podmjere 2.4. Povećanje konkurentnosti poljoprivrednih gospodarstava planirana su u razdjelu AOP 2019 – 00205 Razvoj poljoprivrede, u iznosu od 80.000,00 kn.

**Korisnik u proračunskom razdoblju za 2019. godinu po ovom Javnom pozivu može podnijeti više prijava a maksimalni iznos potpore koja se može dodijeliti korisniku zbirno iznosi 10.000,00 kuna**.

Maksimalni intenzitet potpore koje korisnik može ostvariti iznosi 50 % ukupno prihvatljivih troškova.

**Maksimalni iznos bespovratne potpore ostvaren kumulativno po više različitih Mjera i/ili Podmjera Programa poticanja razvoja MSP koji se može dodijeliti jednom korisniku u toku jedne proračunske godine iznosi 40.000,00 kuna**

**VI. NAMJENA POTPORE I RAZDOBLJE PRIHVATLJIVOSTI TROŠKOVA**

**Potpora se dodjeljuje za troškove kupnje nove poljoprivredne mehanizacije i opreme.**

Prihvatljivi su troškovi od dana objave Javnog poziva i najduže u roku od godine dana od potpisa Ugovora o dodjeli sredstava.

**VII. PRIHVATLJIVI TROŠKOVI I JEDINIČNA OGRANIČENJA**

Prihvatljive aktivnosti i troškovi po ovom Javnom pozivu su kako slijedi:

|  |  |  |
| --- | --- | --- |
| **Redni broj skupine aktivnosti** | **Skupina aktivnosti** | **Prihvatljivi trošak** |
| 1. | Primarna obrada tla, zaštita, prihrana i uzgoj ratarskih kultura | Traktorski nošeni priključci, oprema i mehanizacija te samohodni strojevi i/ili oprema s vlastitim ili bez vlastitog pogona |
| 2. | Višegodišnji nasadi | Traktorski nošeni priključci, oprema i mehanizacija, samohodni strojevi s vlastitim pogonom, leđni atomizeri i ručni alati s vlastitim ili bez vlastitog pogona te ostala oprema za njegu višegodišnjih nasada uključujući sustave za navodnjavanje |
| 3. | Zaštićeni zatvoreni prostori za uzgoj voća i povrća | Oprema za obradu tla s vlastitim ili bez vlastitog pogona, oprema za ventilaciju, rasvjetu i grijanje/hlađenje prostora, ostala oprema za njegu bilja uključujući sustave za navodnjavanje |
| 4. | Oprema za preradu poljoprivrednih proizvoda  | Nabava opreme i strojeva za obradu/čišćenje/preradu/čuvanje poljoprivrednih proizvoda, ostala mehanizacija i oprema s vlastitim ili bez vlastitog pogona u procesu prerade poljoprivrednih proizvoda **isključujući opremu i mehanizaciju za proizvodnju stočne hrane te opremu za pakiranje, etiketiranje, dizajn, logistiku i označavanje proizvoda u finalnoj fazi proizvodnje[[1]](#footnote-1)** |
| 5. | Zaštićeni zatvoreni ili ograđeni prostori za uzgoj stoke i peradi | Oprema za rasvjetu, ventilaciju, grijanje/hlađenje prostora, oprema za ishranu i pojenje, oprema i građevinski elementi za držanje životinja te poboljšanje uvjeta držanja životinja, oprema za pripremu/proizvodnju stočne hrane |

**Prihvatljiva je kupnja isključivo nove mehanizacije i opreme.**

Trošak PDV-a za korisnike kojima je PDV povrativ predstavlja neprihvatljiv trošak za financiranje.

**VIII. POSTUPAK DODJELE**

1. Objava Javnog poziva za podnošenje Prijava za dodjelu potpora male vrijednosti kroz Program poticanja razvoja MSP. – Podmjere 2.4. Povećanje konkurentnosti poljoprivrednih gospodarstava
2. Zaprimanje Prijava
3. Obrada prijava
	1. Faza I. Registracija projektne prijave
	2. Faza II. Administrativna provjera, provjera prihvatljivosti projekta i aktivnosti, ocjena kvalitete te provjera prihvatljivosti izdataka kojima se provjerava cjelovitosti i potpunost podnesene prijave te usklađenost s odredbama Programa i Javnog poziva
	3. Izdavanje obavijesti o prihvatljivosti i sklapanje Ugovora s korisnikom
4. Realizacija odobrenog ulaganja i podnošenje zahtjeva za isplatu
5. Isplata potpore na žiro račun korisnika

Projektni prijedlozi se obrađuju nakon zatvaranja Javnog poziva te se svi projektni prijedlozi rangiraju sukladno bodovnoj listi koja je sastavni dio ovog Javnog poziva. Ukoliko jedan ili više projektnih prijedloga ostvari isti broj bodova, prednost na rang listi daje se prijaviteljima koji su dulje upisani u Upisnik poljoprivrednih gospodarstava. Ukoliko i dalje jedan ili više projektnih prijedloga ostvaruje isti broj bodova, prednost se daje prijaviteljima sukladno kriteriju „Horizontalni kriteriji“ odnosno prijavitelju/odgovornoj osobi s manje navršenih godina.

Postupak dodjele sredstava traje do iskorištenosti predviđenih sredstava za Mjeru 2 Bespovratne potpore poljoprivrednom sektoru iz Programa poticanja razvoja MSP.

Postupak dodjele provodi Povjerenstvo za dodjelu potpora male vrijednosti kojeg Zaključkom imenuje načelnik Općine Cestica.

Ukoliko se u fazi administrativne provjere utvrdi da je podnesena dokumentacija nepotpuna projektni prijedlog se u cijelosti odbacuje i prijavitelju se izdaje Obavijest o odbijanu. Prijavitelj po odbijanju može podnijeti novu Prijavu.

Ukoliko se u fazi provjere prihvatljivosti projekta i aktivnosti, ocjene kvalitete te provjere prihvatljivosti izdataka utvrde nejasnoće prijavitelja će se uputiti na dopunu projektnog prijedloga.

**U slučaju potrebe za dopunom/pojašnjenjem projektnog prijedloga, rok za dostavu traženih dopuna pojašnjenja je 5 radnih dana od dana zaprimanja. Komunikacija s prijaviteljem u sklopu evaluacije projektnog prijedloga može se vršiti slanjem pismena putem pošte ili putem elektroničke pošte. Preferirani način komunikacije prijavitelj odabire popunjavanjem Prijavnog obrasca. Ukoliko prijavitelj u sklopu prijavnog obrasca ne odabere preferirani način komunikacije, pismena će se slati putem pošte.**

 **U slučaju da prijavitelj ne dostavi traženo pojašnjenje/dopunu u zadanom roku, projektna prijava se u cijelosti odbija**

Po završetku faze I. i faze II. ukoliko postoje raspoloživa sredstva u Podmjeri, Povjerenstvo prijavitelju izdaje Obavijest o prihvatljivosti čime stječe status korisnika. Sve podnesene projektne prijave koje udovolje uvjetima javnog poziva do trenutka zatvaranja poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se im izdaje Obavijest o prihvatljivosti sukladno utvrđenoj rang listi u slučaju preraspodjele raspoloživih sredstava unutar pojedinih podmjera u sklopu mjere 3. temeljem članka 33. Programa poticanja razvoja MSP, do financijskog zaključenja proračunske godine.

Na prijedlog Povjerenstva i temeljem Obavijesti o prihvatljivosti, načelnik Općine Cestica izdaje Odluku o dodjeli potpore te se korisnikom potpisuje Ugovor o dodjeli de minimis potpore.

Dodijeljena sredstva potpore se isplaćuju po realizaciji ulaganja na žiro račun korisnika naveden u Prijavnom obrascu 1. koji čini sastavni dio ovog Javnog poziva.

**IX. SADRŽAJ PROJEKTNOG PRIJEDLOGA**

Podnositelj zahtjeva za dodjelu potpore male vrijednost treba dostaviti sljedeću obveznu dokumentaciju:

1. Prijavni obrazac 1\_ PP - MSP – M\_2.4/ 2019
2. Izjava prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele de minimis potpore (Obrazac 2)
3. Izjava o korištenim potporama male vrijednosti (Obrazac 3)
4. Kopija Rješenja o upisu u Upisnik poljoprivrednih gospodarstava
5. Kopija osobne iskaznice odgovorne osobe ili nositelja gospodarstva za dodjelu bodova po kategoriji „Horizontalni kriteriji“
6. Ponude za ulaganje za koje se traži potpora
7. Fotodokumentaciju postojećeg stanja izuzev ulaganja u nabavu pokretne opreme i mehanizacije

**Najkasnije do trenutka potpisa Ugovora o dodjeli sredstava korisnik se obvezuje dostaviti:**

1. Potvrdu nadležne porezne ispostave o nepostojanju dugovanja prema proračunu RH

Ispunjenje kriterija podmirenih obveza prema Općinskom proračunu utvrdit će Povjerenstvo uvidom u službene evidencije Općine.

Po realizaciji ulaganja uz zahtjev za isplatu, korisnik prilaže:

1. Kopiju računa za nastale troškove i dokaz o plaćanju za račune plaćene putem žiro računa ili uplatnice
2. Za ulaganja u mehanizaciju/opremu višegodišnjih nasada vinove loze, kopija Rješenja o upisu u registar proizvođača vina i/ili grožđa
3. Za ulaganja u sektoru stočarstva, dokaz o upisu gospodarstva u Jedinstveni registar domaćih životinja (JRDŽ)
4. Fotodokumentacija i/ili drugi dokaz izvršenog ulaganja

U fazi prije isplate potpore Povjerenstvo za dodjelu potpora zadržava pravo izvršiti kontrolu izvršenog ulaganja na mjestu ulaganja. Kontrola izvršenog ulaganja izvršiti će se u trogodišnjem razdoblju od dodjele sredstava na nasumičnom uzorku od 20 %.

**X. NAČIN PODNOŠENJA PRIJAVA**

Obvezna dokumentacija Javnog poziva dostupna je za preuzimanje na službenim web stranicama Općine Cestica i u tiskanom obliku u Jedinstvenom upravnom odjelu Općine Cestica.

Projektni prijedlog koji uključuje dokumentaciju navedenu u točki IX. ovog Javnog poziva dostavlja se u zatvorenom paketu/omotnici, preporučenom poštom ili osobnom dostavom u pisarnicu Jedinstvenog upravnog odjela Općine Cestica s obavezno naslovljenom adresom i naznakom:

**OPĆINA CESTICA**

**Jedinstveni upravni odjel Općine Cestica**

**Dravska 1a**

**42208 Cestica**

«Program poticanja razvoja malog i srednjeg poduzetništva Općine Cestica za razdoblje 2018. – 2021. – Podmjera 2.4 Povećanje konkurentnosti poljoprivrednih gospodarstava»

ZAHTJEV ZA POTPORU – NE OTVARAJ

***Elektronsku verziju prijavnog obrasca i Izjava te sken popratne dokumentacije korisnik treba pohraniti na svom računalu.***

Poziv se vodi u modalitetu ograničenog poziva te je podnošenje prijava omogućeno od **21. listopada 2019. godine** do **22. studenog 2019. godine**.

**Prijave podnesene izvan navedenog roka neće biti uzete u razmatranje.**

**XI. OBVEZE PRIJAVITELJA I KORISNIKA**

1. Prijavitelji podnošenjem Zahtjeva za dodjelu potpore jamče da će sredstva utrošiti za namjenu za koju je dodijeljena potpora.
2. Korisnici sredstava potpisivanjem Ugovora o dodjeli sredstava obvezuju se najkasnije u roku od dvanaest mjeseci izvršiti planirano ulaganje
3. Korisnici sredstava potpisivanjem Ugovora o dodjeli sredstava obvezuju se zadržati proizvodnju za koju im je dodijeljena potpora te nabavljenu imovinu u minimalnom razdoblju od tri godine od dana isplate potpore male vrijednosti

Ukoliko se utvrdi da su korisnici odobrena sredstva nenamjenski utrošili, ili nisu izvršili obveze iz potpisanog Ugovora o dodjeli de minimis potpore dužni su odobrena sredstva vratiti u Proračun Općine Cestica zajedno s obračunatom zakonskom zateznom kamatom i gube pravo sljedeće 3 (tri) godine na poticajna sredstva iz proračuna Općine Cestica.

 **Prilog 1. Bodovna lista**

**\*\*\* Unutar pojedine kategorije, moguće je ostvariti bodove za samo jedan od kriterija.**

|  |  |
| --- | --- |
| **KATEGORIJA BODOVANJA/Kriterij** | **BROJ BODOVA** |
| **SEKTORSKI KRITERIJ** |  |
| a) Najmanje 50 % ulaganja odnosi se na ulaganje u opremu za preradu primarnih poljoprivrednih proizvoda (skupina aktivnosti br. 4) | 10 |
| b) Najmanje 50 % ulaganja odnosi se na ulaganje u sektor zatvorenih zaštićenih prostora za uzgoj voća i povrća i/ili stoke/peradi i/ili višegodišnje nasade (skupina aktivnosti br. 2, 3, 5) | 7 |
| c) Ulaganje se većinski odnosi na ulaganje u sektor primarne obrade tla, zaštitu, prihranu i uzgoj ratarskih kultura | 5 |
| **HORIZONTALNI KRITERIJI** |  |
| a) Odgovorna osoba u pravnom subjektu ili nositelj poljoprivrednog gospodarstva je mladi poljoprivrednik (osoba do navršenih 41 godina starosti) i/ili žena poduzetnik | 5 |
| **INVESTICIJSKA KOMPONENTA** |  |
| a) Omjer vrijednosti ukupne investicije i traženih bespovratnih sredstava veći je od 3,01 | 10 |
| b) Omjer vrijednosti ukupne investicije i traženih bespovratnih sredstava iznosi od 2,01 do 3,00 | 7 |
| c) Omjer vrijednosti ukupne investicije i traženih bespovratnih sredstava od 2,00 do 2,50 | 3 |
| **KONTINUITET POSLOVANJA** |  |
| a) Prijavitelj je u Upisnik poljoprivrednih gospodarstava upisan dulje od 10 godina | 10 |
| b) Prijavitelj je u Upisnik poljoprivrednih gospodarstava upisan između 5 do 10 godina  | 7 |
| c) Prijavitelj je u Upisnik poljoprivrednih gospodarstava upisan kraće od 5 godina | 5 |
| **DISTRIBUCIJA POTPORA** |  |
| a) Prijavitelj do sada nije koristio bespovratna sredstva iz ove Podmjere | 10 |
| **MAKSIMALAN BROJ BODOVA** | **45** |

**PRILOG II.**

**POPIS POLJOPRIVREDNIH PROIZVODA OBUHVAĆEN DODATKOM I. UGOVORA O EU**

|  |  |
| --- | --- |
| **Broj u briselskoj nomenklaturi**  | **Opis proizvoda** |
| **Poglavlje 1** | **Žive životinje** |
| **Poglavlje 2** | **Meso i jestivi klaonički proizvodi** |
| **Poglavlje 3** | **Ribe i rakovi, mekušci** |
| **Poglavlje 4** | **Mlijeko i drugi mliječni proizvodi; jaja peradi i ptičja jaja; prirodni med** |
| **Poglavlje 5** |  |
| **05.04** | **Crijeva, mjehuri i želuci od životinja (osim od riba), cijeli i njihovi komadi** |
| **05.15** | **Proizvodi životinjskog podrijetla što nisu spomenuti niti uključeni na drugom mjestu; mrtve životinje iz poglavlja 1 ili 3, neuporabive za ljudsku prehranu** |
| **Poglavlje 6** | **Živo drveće i druge biljke; lukovice, korijenje i slično; rezano cvijeće i ukrasno lišće** |
| **Poglavlje 7** | **Jestivo povrće, neko korijenje i gomolji** |
| **Poglavlje 8** | **Jestivo voće i orašasti plodovi; kore agruma, dinja i lubenica** |
| **Poglavlje 9** | **Kava, čaj, začini, isključujući mate čaj (tarifni br 09.03)** |
| **Poglavlje 10** | **Žitarice** |
| **Poglavlje 11** | **Proizvodi mlinske industrije; slad; škrob; inulin; gluten** |
| **Poglavlje 12**  | **Uljano sjemenje i plodovi; razno zrnje, sjemenje i plodovi; industrijsko i ljekovito bilje; slama i stočna hrana** |
| **Poglavlje 13** |  |
| **isključujući 13.03** | **Pektin** |
| **Poglavlje 15** |  |
| **15.01** | **Prerađena svinjska mast (uključujući salo) i mast peradi** |
| **15.02** | **Neprerađene masti od goveda, ovaca ili koza, te loj proizveden iz ovih masti** |
| **15.03** | **Stearin od svinjske masti, ulje od svinjske masti, oleostearin, oleo ulje i ulje od loja, neemulgirani, nemiješani niti na drugi način pripremljeni** |
| **15.04** | **Masti i ulja riba i morskih sisavaca, rafinirani ili nerafinirani** |
| **15.07** | **Stabilna biljna ulja, tekuća ili kruta, sirova, rafinirana ili pročišćena**  |
| **15.12** | **Masti i ulja životinjskog ili biljnog podrijetla, hidrogenirani, rafinirani ili nerafinirani, ali dalje nepripremljeni** |
| **15.13.** | **Margarin, imitacija sala i druge jestive masti** |
| **15.17** | **Ostaci dobiveni pri preradi masnih tvari ili voskova životinjskog ili biljnog podrijetla** |
| **Poglavlje 16** | **Prerađevine od mesa, riba, rakova, mekušaca** |
| **Poglavlje 17** |  |
| **17.01** | **Šećer od šećerne repe i šećerne trske, krut** |
| **17.02** | **Ostali šećeri; šećerni sirupi; umjetni med (miješan ili ne s prirodnim medom); karamel** |
| **17.03** | **Melase, obezbojena ili ne**  |
| **17.05(\*)** | **Aromatizirani ili obojeni šećeri, sirupi i melasa (uključujući vanilijin šećer ili vanilin), uz iznimku voćnog soka s dodanim šećerom u bilo kojem omjeru** |
| **Poglavlje 18** |  |
| **18.01** | **Kakao u zrnu, cijeli ili lomljeni, sirovi ili prženi** |
| **18.02** | **Ljuske, kore, opne i otpaci od kakaa** |
| **Poglavlje 20** | **Proizvodi od povrća, voća ili ostalih dijelova biljaka** |
| **Poglavlje 22** |  |
| **22.04** | **Mošt od grožđa, u fermentaciji, ili sa zaustavljenim vrenjem bez dodavanja alkohola** |
| **22.05** | **Vino od svježeg grožđa; mošt od grožđa čija je fermentacija zaustavljena dodatkom alkohola** |
| **22.07** | **Ostala fermentirana pića (npr. jabukovača, kruškovača, medovina)** |
| **isključujući 22.08(\*)****isključujući 22.09(\*)** | **Etilni alkohol ili neutralni alkoholi, denaturiran ili ne, bilo koje jačine, dobiven iz poljoprivrednih proizvoda navedenih u dodatku 1, isključujući likere, ostala alkoholna pića i složene alkoholne pripravke (poznate kao »koncentrirani ekstrakti«) – za uporabu u proizvodnji pića** |
| **22.10**  | **Ocat i nadomjesci octa** |
| **Poglavlje 23** | **Ostaci i otpaci od prehrambene industrije; pripremljena životinjska hrana** |
| **Poglavlje 24** |  |
| **24.01** | **Neprerađeni duhan, duhanski otpaci** |
| **Poglavlje 45** |  |
| **45.01** | **Pluto prirodno, neobrađeno, drobljeno, granulirano ili mljeveno; otpaci od pluta** |
| **Poglavlje 54** |  |
| **54.01** | **Lan, sirov ili prerađen, ali nepreden; lanena kučina i otpaci (uključujući otpadnu pređu i rastrgane tekstilne materijale)** |
| **Poglavlje 57** |  |
| **57.01** | **Prava konoplja (*Cannabis sativa l.*), sirova ili prerađena, ali nepredena; kučina i otpaci od konoplje (uključujući otpadnu pređu i rastrgane tekstilne materijale)** |

1. Oprema za pakiranje, etiket [↑](#footnote-ref-1)